text: Vilja til EM: - Vit ætla okkum at vinna einaferð afturat
text: #000000
text: Tú hevur ikki tíð til ov drúgvan sigursrús, tá ið uppaftur størri stríð er fyri framman. Trok.fo ferðaðist til Bukarest við landsliðnum og prátaðu við Elias Ellefsen á Skipagøtu um sigurin, ferðina og komandi dystin
text: #000001
text: Snimma hósmorgunin troka teir seg úr bilum og inn á flogvøllin í Vágum.
text: #000002
text: Í toppítrotti skalt tú ofta skunda tær til næsta stríðið, og synd er at siga at tú altíð hevur tíð at fáa armarnir niður aftur eftir slík brøgd, sum ta, ið hetta føroyska manslandsliðið framdi við 28-26 sigrinum á Rumenia í gjárkvøldið.
text: #000004
text: Rumenski hópurin skal við sama flogfari.
text: #000005
text: Vónbrotið hjá teimum hevur verið øgiligt, so tað mann vera tað hugaligari hjá føroyingunum á ferðini til Bukarest.
text: #000008
text: (Og tað er eingin ivi um tað - tí seinni vísir tað seg, at rumenski hópurin strandar í London, og má bíða eitt heilt samdøgur afturat at koma heim)
text: #000009
text: Sært tú burtur frá rumenska hópinum hendan morgunin, so kennir tú ein lættan sigurshýr um allan flogvøllin - Bæði á leikarum og á ferðafólki
text: #000010
text: Ferðafólk leggjast afturat á flogvøllinum. Børn trína inn um hurðina og hyggja við stórum eygum at føroysku stjørnunum.
text: #000011
text: Eftir dystin í gjár, glógvaðu eyguni á børnunum í høllini eisini, tá ið leikararnir góvu sær allar stundir at skriva autografar og taka myndir – hóast trongu tíðarætlanina. Her eru sjálvandi eisini stundir til onkra myndatøku á flogvøllinum í morgun.
text: #000012
text: “Til lukku við sigrinum” verður ynskt leikarunum um allan flogvøllin og søgan endurtekur seg á flogvøllinum í Danmark, tá ið aftur fleiri føroysk ferðafólk fáa eyga á landsliðshópin.
text: #000013
text: Ein av teimum, ið hevur mest at gera við at heilsa upp á fólk á ferðini er Elias Ellefsen á Skipagøtu, ið framvegis hevur yvirskot til at prát við trok.fo:
text: #000015
text: - Eg havi tað fínt, er svarið, tá ið Eliasenn einaferð verður spurdur hvussu hann hevur tað. Hann hevur svarað hesum spurningi upp í saman áðrenn dystin ímóti Rumenia. Eftir skaðasteðg eydnaðist tað Eliasi at gerast til reiðar til hondbóltsdyst. Og hann spældi kappingarársins fyrsta dyst leygardagin áðrenn leiðin gekk heim at basa Rumenia í sínum næsta dysti.
text: #000016
text: - Eg eri eymur í kroppinum og troyttur. Eg veit ikki um tað er tí eg spældi so leingi ella tí eg onki havi sovið í nátt - men eg havi tað fínt, vissar Elias um, áðrenn hann viðgongur at sigurin á Rumenia var strævnari enn sigurin á Önnereds leygardagin.
text: #000017
text: - Her var eitt sindur meira tempo í hesum dystinum, so eg var eitt sindur sperlaður í minutti 20 av báðum hálvleikunum. Men tað gekk so, sigur føroyski spælskiparin fegin.
text: #000019
text: Fegnir, men hyggja fram eftir næsta dysti
text: #000020
text: - Vit eru ordiliga glaðir fyri dagin í gjár, glaðir fyri dystin og vit gleða okkum eisini til leygardagin, staðfestir Elias, ið eins og hinir leikararnir gevur sær stundir at síggja dystin umaftur á ferðini.
text: #000021
text: Og tað er ikki bara fyri at endurliva søta sigurin.
text: #000022
text: Elias greiðir frá, at hópurin serliga prátar um hvussu teir skulu loysa rumenska sjey-ímóti-seks-spælið.
text: #000023
text: - Vit stóðu øgiliga gott í verjuni allan dystin – sæð burturfrá tá ið teir spældu sjey ímóti seks. Tá høvdu vit tað eitt sindur ringt. So vit mugu finna upp á onkrar loysnir har, greiðir føroyski spælskiparin frá.
text: #000024
text: Enn er tað tó bara leyst prát, áðrenn bæði venjara- og leikarahópurin taka saman um í morgin og avgera hvat skal gerast fyri at basa hesum.
text: #000025
text: - Og kanska nakrir hava funnið upp á okkurt smart, sigur Elias.
text: #000026
text: Rumenar skulu eisini finna upp á okkurt smart.
text: #000027
text: Á flogvøllinum í Vágum er skjótt at fáa eyga á Xavier Pasqual, venjaranum hjá Rumenia, ið telist millum mætastu hondbóltsheilar í heiminum. Við Barcelona hevur hann áður vunnið tríggjar Champions League-sigrar sum venjari umframt ein sum leikari. Hann takkaði fyri seg í Barcelona við Champions League heitinum í 2021, áðrenn hann fór at royna seg í Rumenia.
text: #000028
text: Víðagitni venjarin situr og hyggur at videobrotum frá í gjár. Sera nágreiniliga. Hann hugsar um næsta leik.
text: #000029
text: Í Kastrup greiðir eitt føroyskt ferðafólk, ið hevur sitið nærhendis venjaran í flogfarinum, at Pasqual hevur sitið allan túrin á tamb og spælt tey somu brotini av atsóknum frá Eliasi E. á Skipagøtu og Óla Mittún umaftur og umaftur.
text: #000030
text: Skulu svara rumenska mótleikinum aftur
text: #000031
text: Tað kemur ikki óvart á, at rumenar hugsa gjølla um mótleikin.
text: #000032
text: - Eg ivist ikki í at hann hevur funnið upp á nøkur klók ting, sum teir fara at gera fyri at steðga okkum, sigur Elias, ið eins og hinir í hópinum, kennur nakað til venjaran.
text: #000033
text: - Ja nú veit man hvat hann plagar at gera í Bucuresti, so vit vita kanska eitt sindur hvat hann fer at gera, og so ræður tað um hjá okkum at hava nøkur móttrekk upp á tað.
text: #000035
text: Hvussu taktiska spælið millum venjararnar verður og ikki, so er Elias fyrst og fremst spentur at spæla dystin.
text: #000036
text: - Vit ætla okkum at vinna einaferð afturat. Um vit gera tað, so sær tað ótrúliga gott út í mun til EM. Og tað er nakað sum vit allir jagstra.
text: #000037
text: Tað hevur verið graml í longri tíð um at Føroyar jagstra fyrsta EM-endaspælið hjá sær, men enn eru tað bara tey bjartskygdastu, ið trúgva upp at tað ber til – og so føroysku leikararnir sjálvandi.
text: #000039
text: Men liðfelagarnir hjá Eliasi í Sävehof kunnu kanska eisini sannførast:
text: #000040
text: - Eg havi diskuterað eitt sindur við teir um vit nakrantíð fóru at koma til EM ella HM. Tað havi eg sagt at vit fara at gera, og teir siga “nei, tað fara vit ikki. So tað verður gott at koma aftur til teir at siga, at nú eru vit altso eitt sindur tættari við, sigur Elias.
text: #000041
text: Skulu spæla upp aftur betri
text: #000042
text: Elias er eisini sannførdur um, at fleiri stig skulu á kontuna, um dreymurin um eitt endaspæl skal ganga út. Og dysturin í Bukarest leygardagin er eitt gott høvið, hóast tað verður upp aftur truplari.
text: #000043
text: - Eg vænti eitt rumenskt lið, sum fer at vera upp aftur meira tendrað.
text: #000044
text: - So teir fara nokk at vera enn og betri, og so mugu vit eisini steppa meira upp, sigur Elias, áðrenn vit at enda spyrja hann hvat hann droymir um, tá ið hann leggur høvdið á koddan áðrenn dystardagin:
text: #000046
text: - Eg droymi um at vit spæla enn betri enn vit gjørdu nú. Vit vóru góðir, men tað vóru heilt klárt ting, sum vit kundu gera betri í báðum endum á vøllinum... og ja, at vit vinna eina ferð afturat.
text: #000047